
DUNAVECSE VÁROS ÖNKORMÁNYZATA
2026. ÉVI KÖLTSÉGVETÉSÉNEK
Egyszerűsített KONCEPCIÓJA

Előterjesztő:	Vörös Sándor polgármester


Tisztelt Képviselő-testület!


Az idei évben költségvetési koncepció készítése - az előző évekhez hasonlóan - nem kötelező az önkormányzatok számára. Ennek ellenére egy egyszerűsített anyagot célszerű megvitatni, hiszen ezzel képet kap a képviselő-testület jövő évi kilátásainkról, valamint alapját képezheti a jövő évi költségvetésünknek.


Adóerőképességünk: várhatóan 104.906 Ft/fő-vel számolandó. Örömteli, hogy az előző tervezési időszakhoz képest ismét növekedett, hiszen tavaly 55.382 Ft/fő (előtte évben 39.608 Ft/fő előtte 34.635 az előtt 24.578) Ft/fő volt. 
A későbbiekben látható, hogy ez az emelkedés miatt várhatóan szolidaritási hozzájárulás megfizetésére leszünk kötelezve, amelynek összege közel 206.728.942 Ft (tavalyi érték 75 MFt előtti 28.832.788 Ft, tavaly előtti érték 17.923.226 Ft, előtte 2.311.226 Ft).

A fentiekből látszik, hogy a településen megjelenő ipari beruházások lassan, de teljesen átalakítják azokat a költségvetés készítési elveket, amiket eddig használtunk.
Fontos megjegyezni, hogy számos támogatási formában, pályázati lehetőségnél bírálati szempont, hogy a gyengébb adóerőképességű települések előnyt élveznek.
A szolidaritási hozzájárulás meghatározása tekintetében a legmagasabb kategóriába került településünk.
 
Az önkormányzat és intézményei vonatkozásában fontos kérdés minden évben a létszámkeret és a bérkeret meghatározása. Várhatóan a jövő évben intézményeink jelentős részében a bérmeghatározás a központi elveket fogja követni.  Így a könyvtár, a művelődési ház, a bölcsőde és a polgármesteri hivatal ágazati béremelésben fognak részesülni, melynek mértéke vélelmezhetően 15% lesz. Az óvoda és a szakorvosi rendelő esetében központi szabályzásban meghatározott béreket kell használni.
A központi szabályzásból az ÖTI dolgozói és a konyha dolgozói maradnak ki, így bértételüket csak nekik kell meghatározni a koncepcióban.


A fizetési számlához kapcsolódóan törvény alapján az egy foglalkoztatottnak havonta adható bankszámla hozzájárulás mértéke a 2026. évben legfeljebb 1000 forint.
A polgármesteri hivatal kivételével a többi intézménynél a cafetéria mértékét havi 14eFt-ra javasoljuk emelni.

Polgármesteri Hivatal:

A költségvetési törvény tartalmazza a számított alaplétszám meghatározásához szükséges képletet (16,6 fő). Az elmúlt évhez képest eltérés nem tapasztalható, így a hivatali létszám változtatását nem javasoljuk.

A költségvetési szervek által foglalkoztatottak éves cafetéria-juttatásának kerete, illetve cafetéria-juttatást nem nyújtó költségvetési szervek esetében az egy foglalkoztatottnak, éves szinten adott. 2026. évben nem haladhatja meg a nettó 400.000 forintot. Ezt az összeget javasoljuk beállítani.
Tipegő Bölcsőde
A bölcsőde két szervezeti egységre tagolódik: a tényleges bölcsődei ellátás, valamint a konyha.
Konyha
Jelenleg a konyhán 9,5 fő végez munkát.
Javaslat: a bölcsődei dolgozók központilag meghatározott bérezését javasoljuk. A konyhai dolgozók bére a gyermekétkeztetés terhére számolódik el. Minimálbér emelkedését figyelembe vevő emelkedést javaslok a béreknél + a pótlékok 15%-os emelése.
Létszámkeret 2026 évre: 9,5 fő 
Bölcsőde
Korábban bevezetett feladatfinanszírozás által meghatározott létszámkeretet a szakmai előírásoknak megfelelő létszámkerethez igazítottuk a tavalyi évben. A bölcsőde az elmúlt évben megfelelő kihasználtsággal működött.
Javasolt létszámkeret 2026. évre: 10,5 fő
ÖTI / önkormányzat
Az idei évben a meghatározott létszámkeret feltöltésre került. Minimálbér emelkedését figyelembe vevő emelkedést javaslok a béreknél + a pótlékok 15%-os emelése.
Javasolt létszámkeret 2026. évre: 9 fő
+1 fő (sportcsarnokkal, piactérrel kapcsolatos feladatokra)
+2 fő jelenlegi 2 mezőőr
Könyvtár
Az intézmény szakmai működését 2 fő szakképzett könyvtáros el tudja látni, biztosítva ezzel a szabadságok kiadását is. A munkát jelenleg 0,75 fő technikai személyzet segíti. A folyamatos működéshez, amennyiben lehetőség van rá, célszerű kulturális közfoglalkoztatottat vagy hosszútávú közfoglalkoztatottat alkalmazni. Ezzel az épület és környezetének rendben tartása is megoldható.
Javasolt létszámkeret 2026. évre: 2,5 fő
Művelődési Ház
Az intézmény szakmai működését 2 fő szakképzett dolgozó el tudja látni, biztosítva ezzel a szabadságok kiadását is. Az intézményhez tartozó múzeumban 1 fő végez munkát. A folyamatos működéshez, amennyiben lehetőség van rá, célszerű kulturális közfoglalkoztatottat vagy hosszútávú közfoglalkoztatottat alkalmazni. Az intézmény takarításába 0,75 fő dolgozó kapcsolódik be.
Javasolt létszámkeret 2026 évre: 3 fő
A Nagy Pál házban létrejövő új kiállítást üzemeltetni kell, melyet megpróbálunk a közmunka programból 1 fő bevonásával megoldani. A mészárszékben 1 fő végzett munkát az elmúlt évben. A látogatottság nagyon alacsony. Javaslom, hogy a főállású helyet csökkentsük le, így jövő évben legyen részmunkaidős.   
Szakrendelő
Várhatóan a 2026. évben a működési kör nem változik, a korábban tárgyalt óraszám átcsoportosítások mellett. Változatlan szakorvosi óraszámmal működik a szakrendelő az EFI irodával együtt.
Javasoljuk: Létszámkeret: az 2025 évi záró létszámmal megegyezőt.
Óvoda
A gyermeklétszámot akkor tekintjük megfelelőnek, ha a gyermekek átlaglétszáma eléri a 140-et. Ennek magyarázata, hogy a csoportban előírt átlaglétszám a vonatkozó előírásokban 20 fő (jelenleg 179 fő – ebből 5 fő SNI). A dolgozói létszám meghatározását a vonatkozó ágazati jogszabályok, valamint a költségvetési törvényben meghatározott képlettel kell figyelembe venni.
Számított érték alapján 15,84 fő óvónő, valamint 10 fő technikai dolgozó a létszám keret, így a javasolt létszámkeret 26 fő.
Az óvodák részére keret biztosítása szükséges az eszközrendszer szinten tartására.

További javaslatok:
Az önkormányzat intézményeiben 2026. évben 14.000 Ft/hó összegű cafeteria keretet javaslok.

Fejlesztések:
A tavalyi évben megfogalmazott célok a következők voltak:

	Megnevezés
	Javasolt összeg
	Javasolt mennyiség

	útfelújítás
	80.000.000 Ft
	2800 m2

	játszótér fejlesztés
	21.000.000 Ft
	1 játszótér a szakrendelő mellett, Liszt F tér mozgó eszközökkel bővítés

	Tetőfelújítás
	15.000.000 Ft
	Fő út 24.

	Telkek kialakításához szükséges út közműterveinek (víz, szennyvíz) készítése
	4.000.000 Ft
	

	Szennyvízcsatorna kiépítése Kölcsey, Bem, Kisfaludy utcában
	
	

	Szökőkút felújítás
	6.000.000 Ft
	kőburkolatának, gépészetének cseréje a Hősök terén

	
	4.000.000Ft
	egyéb épület felújítás



Ebből megvalósult:
útfelújítás (21 MFt mértékben)
Szennyvízcsatorna kiépítése Kölcsey, Bem, Kisfaludy utcában
egyéb épület felújítás

A fentiekből látható, hogy a tervezett fejlesztések töredéke valósult csak meg.
Nagyon nehéz megállapítani, hogy jövő évben mennyi az az összeg, amit fejlesztésre lehet költeni.
Biztosan megvalósuló beruházásnak tekinthetjük a Szív utca javítását, mivel az erre szükséges összeg már a bankszámlánkon van a versenyképes járások programból. Pályázati elbírálásra vár az ÖTI telep napeleme, a versenyképes járások II. programra benyújtott projekttervünk, valamint hiánypótlás alatt áll a szakrendelős TOP pluszra benyújtott pályázatunk.
Saját forrás után a saját bevételünk fel nem használt részét fordíthatjuk, melybe figyelembe vehetjük az idei év maradványát is. Korábban, az idei év költségvetésébe beépített 50Mft tartalékot továbbra is célszerű megtartani a tervezés során. A tartalék összege az idei évben kb. 30 MFt növekedett, de ezt nem lehet teljes egészében figyelembe venni, mivel az év végi kifizetések, eszközbeszerzések ezeket csökkentik, ebből az összegből 8 MFt-nál többet nem vehetünk figyelembe.
A jövő évi IPA bevételből nehéz becsülni mennyi ténylegesen elkölthető összeg van, hiszen nem teljes mértékben ismert, hogy a jövő évi költségvetésünket miképpen alakítják az ágazati béremelések, milyenek lesznek azok finanszírozási értékei. A meghatározásnál figyelembe kell venni az IPA várható összegét, az előírt (szolidaritási hozzájárulás) befizetési kötelezettséget, és az intézmények működtetésére fordítandó sajátforrásokat.
Biztonsággal az mondható, hogy ez az összeg nem több mint 50-52 MFt. Tehát összeségében 60 MFt összeg tervezhető előre jelen pillanatban.
Javaslom a tavalyi tervből elmaradtak megvalósítását.
· Játszótér (21 MFT)
· Útfelújítás (2,2 MFt)
· Telkek kialakításához szükséges út közműterveinek (víz, szennyvíz) készítése (36,8 MFt)

Civil szervezetek:
A működési kiadások között tervezendő civil szervezetek támogatását 2026. évben is javasoljuk, habár a civil szervezetek működése az elmúlt évben beszűkültek, számuk csökken.
Javaslat:
· a civil szervezetek támogatása a költségvetés lehetőségeihez mérten
· új civil szervezetek támogatása
Közmunka program:
Várhatóan a közmunka program folytatódni fog a következő évben is. Habár meg kell jegyezni, hogy hatékonysága, hasznossága az elmúlt időszakban jelentősen csökkent.
Így 2026. évre várhatóan 13-14 fő körüli létszámmal számolhatunk.
A 2026. évre javasolt díjtételek:
A helyi adó /iparűzési adó/ mértékét a törvény által engedett 2 %-on a tavalyi szinten kívánjuk tartani, megjegyezve, hogy már most tudjuk, hogy az idei évhez hasonlóan a kompenzációs rendszer fog működni jövőre is.
Még nincs információnk egyéb tételeket érintő változásokról.
A mezőőri járulék összege 2026. évben 105 Ft/aranykorona
A lakáscélú ingatlanok és az üzlethelyiségek bérleti díját, a nem lakás céljára szolgáló helyiségek bérleti díjait, az önkormányzati intézmények terembérleti díjait, valamint a piacon alkalmazandó helyhasználati díjakat egységesen, nagyságrendben 10%-kal javaslom emelni (melléklet alapján).
Az önkormányzati tulajdonú építési telkek ára az eladási időpontban érvényes forgalmi érték alapján kerülnek meghatározásra.
A kiadási előirányzatoknál szükséges figyelembe venni az inflációs hatást, a várható előrejelzéseket.
A felhalmozási célú bevételeinkből működtetési célt ne határozzunk el, ugyanennek az elvnek működnie kell a működési célú bevételeink előirányzatainál is, így a felhalmozási egyensúly megvalósul.
Tisztelt Képviselő-testület!
Kérem, hogy a beterjesztett – az önkormányzat főbb fejlesztési elképzeléseket tartalmazó - koncepciót szíveskedjenek elfogadni.
Dunavecse, 2025. november 14.

Vörös Sándor      polgármester












1. melléklet
A lakáscélú ingatlanok bérleti díjai (2026. február 1-jétől)

	Komfortfokozat
	Költségelvű bérleti díj
	Szociális alapú bérleti díj

	összkomfortos lakás
	700 Ft/m2/hó
	----

	komfortos lakás
	600 Ft/m2/hó
	410 Ft/m2/hó

	komfort nélküli
	260 Ft/m2/hó
	230 Ft/m2/hó



Nem lakás céljára szolgáló helyiségek bérleti díjai, önkormányzati intézmények terembérleti díjai: (2026. január 1-jétől)

garázs							       3.500 Ft/hó + ÁFA
üzlet és egyéb helyiségbérlet			                 17.600 Ft/m²/év
Polgármesteri Hivatal	 (új szárny, iroda)		       2.500 Ft/m2/Hó
Sportcsarnok, sport céllal (nagyterem)                             5.500 Ft/óra
Sportcsarnok, galéria                                                        2.000 Ft/óra
Könyvtár termei                                                                  350 Ft/óra


Művelődési Ház termei:
	Terem
	Alapt. m2

	Lakodalom, családi rendezvény
	Vállalkozók,
vállalatok

	Nagyterem
	159,3
	2500 Ft/óra
	6000 Ft/óra

	Színpad
	60 (74)
	 880 Ft/óra
	2200 Ft/óra

	Előadóterem
	72.2
	 1200 Ft/óra
	2800 Ft/óra

	Vikár terem
	49.6
	 800 Ft/óra
	2000 Ft/óra

	Előtér
	76.1
	 1300 Ft/óra
	2900 Ft/óra

	Folyosó
	77
	 1100 Ft/óra
	2640 Ft/óra

	Öltöző
	21
	 385 Ft/óra
	770 Ft/óra

	Büfé
	15.3
	 250 Ft/óra
	750 Ft/óra



- Művelődési Ház egész épületére lakodalom, csal. rend.:824 m2	7.200 Ft/óra,
- A Művelődési Ház egésze épülete családi rendezvények esetén maximum: 110.000,- forint/alkalom
- Művelődési Ház egész épületére üzleti, vállalati: 824 m2			 24.000 Ft/óra,

A piacok alkalmazandó helyhasználati díjakról (2026. február 1-jétől) 
(1)A piacon (mobil asztal elhelyezésére szolgáló terület)
		alkalmazható helyhasználati díj: 	165,- Ft/m²/nap 

(2) Árusító asztal 					220,- Ft/asztal/nap 

(3) Árusító faház	havidíj				22.000,- Ft/hónap + rezsi 
			éves díj			66.000,- Ft/év + rezsi 

(4)  Nyilvános WC használati díj: 150,-Ft/alkalom


[bookmark: _GoBack]Az alkalmi (ünnepi) vásárok esetén alkalmazandó helyhasználati díjakról

5 m2 alatti területi igény esetén 			              8.000,- Ft/nap
5 és 10 m2 közötti					18.000,- Ft/nap
10 m2-nél nagyobb					35.000,- Ft/nap,
körhinta egyéb vidámparki játék			22.000,- Ft/nap

